Drie nuwe gebruike Deel II - Goeie Huishouding
Drie nuwe gebruike Deel II
Moenie net ou goed weggooi nie. Hergebruik en herwin dit.
KOPPIES & BEKERS | Dit was … waaruit jy jou koffie of tee gedrink het. Nuwe nut: Gebruik ou koppies en bekers as potplanthouers. Vul die houer met grond en plant gras of byvoorbeeld 'n Black-eyed Susan in die houer. Dit sal goed wees as jy 'n dreineringsgat onderin die koppie of beker kan boor.
PLASTIEKBAK | Dit was … 'n houer vir jou vrugte. Nuwe nut: Boor 'n gaatjie onderin en gebruik dit as 'n lampskerm. (Die gaatjie moet groot genoeg wees sodat 'n elektriese kabel daardeur kan pas.) Jy kan ook 'n ou vergiettes of 'n leë koffieblik as 'n lampskerm gebruik.
EIERDOPPE | Dit was … afval. Nuwe nut: Gebruik eierdoppe om blompotte mee skoon te maak. Druk die doppe fyn, gooi dit in die blompot, voeg water by en skud die blompot 'n paar keer. Die doppe sal die vuilheid verwyder uit daardie plekkies waarby jy net nie kan bykom nie.